વિસનગરમાં કાંસા ચાર રસ્તા ઉપરના સર્કલમાં સરદાર પટેલની પ્રતિમા મુકવાનુ કામ ખોરંભે પડે તેમ જણાતા ધારાસભ્ય ઋષિભાઈ પટેલે સર્કલ સ્થળે જઈ માર્ગ અને મકાન વિભાગના અધિકારીઓ સાથે ચર્ચા કરી કાયદેસરની પ્રક્રિયા અનુસરી ૩૧ મી ઓક્ટોબરે પ્રતિમા મુકાય તે માટે માર્ગ અને મકાન વિભાગના ઉચ્ચ અધિકારીઓને સુચનો કર્યા હતા. જે સમયે ધારાસભ્યએ જણાવ્યુ હતુ કે સરદાર પટેલની પ્રતિમાનુ અનાવરણ થાય તે માટે મારા પુરતા પ્રયત્નો છે. જેમાં રાજકીય દ્વેષભાવનો કોઈ અવકાશ ન હોય.